CELEX: 32012R0621
Language: da
Date: 2012-07-10 00:00:00
Title: Kommissionens gennemførelsesforordning (EU) nr. 621/2012 af 10. juli 2012 om anerkendelse af en traditionel benævnelse i henhold til Rådets forordning (EF) nr. 1234/2007 [Classic - TDT-US-N0016]

12.7.2012   
            
            
               DA
            
            
               Den Europæiske Unions Tidende
            
            
               L 180/1
            
         KOMMISSIONENS GENNEMFØRELSESFORORDNING (EU) Nr. 621/2012
   af 10. juli 2012
   om anerkendelse af en traditionel benævnelse i henhold til Rådets forordning (EF) nr. 1234/2007 [Classic - TDT-US-N0016]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 118u, stk. 2, sammenholdt med artikel 4, og
   ud fra følgende betragtninger:
   
               (1)
            
            
               Den 22. juni 2010 modtog Kommissionen en ansøgning fra to repræsentative erhvervsorganisationer etableret i Amerikas Forenede Stater, Wine America og California Export Association, om beskyttelse af den traditionelle benævnelse "Classic" for vinavlsprodukter i kategori "1. Vin" i bilag XIb til forordning (EF) nr. 1234/2007, der har en oprindelsesbetegnelse som anført i bilag V til aftalen mellem Det Europæiske Fællesskab og Amerikas Forenede Stater om handel med vin, godkendt ved Rådets afgørelse 2006/232/EF (2).
            
         
               (2)
            
            
               I henhold til artikel 33 i Kommissionens forordning (EF) nr. 607/2009 af 14. juli 2009 om gennemførelsesbestemmelser til Rådets forordning (EF) nr. 479/2008, for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter (3), er ansøgningen offentliggjort i Den Europæiske Unions Tidende
                   (4). Der blev ikke gjort indsigelser inden for på to måneder efter offentliggørelsen.
            
         
               (3)
            
            
               Ansøgningen om beskyttelse af den traditionelle benævnelse "Classic" opfylder betingelserne i artikel 118u, stk. 1, i forordning (EF) nr. 1234/2007 og i artikel 31 og 35 i forordning (EF) nr. 607/2009. Ansøgningen om beskyttelse bør accepteres, og den traditionelle benævnelse "Classic" bør derfor indføres i den elektroniske database "E-Bacchus" for vin, der er produceret af medlemmerne af de to repræsentative erhvervsorganisationer, som indgav ansøgningen.
            
         
               (4)
            
            
               Artikel 30, stk. 2, i forordning (EF) nr. 607/2009 kræver, at Kommissionen offentliggør oplysninger om den repræsentative handelsorganisation og dens medlemmer. Disse oplysninger bør offentliggøres i den elektroniske database "E-Bacchus".
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Ansøgningen om beskyttelse af den traditionelle benævnelse "Classic" accepteres herved for amerikanske vinavlsprodukter i kategori "1. Vin" i bilag XIb til forordning (EF) nr. 1234/2007. Benævnelsen "Classic" indføres i den elektroniske database "E-Bacchus" som anført i bilaget til denne forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. juli 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1
   
   
      (2)  EUT L 87 af 24.3.2006, s. 1.
   
      (3)  EUT L 193 af 24.7.2009, s. 60.
   
      (4)  EUT C 275 af 12.10.2010, s. 15.
   
      BILAG
      
         Beskyttet traditionel benævnelse
      
      
                  —
               
               
                  Classic
               
            
         Sprog, jf. artikel 31, stk. 1, i forordning (EF) nr. 607/2009:
      
      
                  —
               
               
                  Engelsk
               
            
         Den eller de kategorier af vinavlsprodukter, der er omfattet af beskyttelsen
      
      (Bilag XIb til forordning (EF) nr. 1234/2007)
      
                  — 1.
               
               
                  Vin
               
            
         Liste over de pågældende beskyttede oprindelsesbetegnelser og beskyttede geografiske betegnelser
      
      
                  —
               
               
                  Oprindelsesbetegnelser anført i bilag V til aftalen mellem Det Europæiske Fællesskab og Amerikas Forenede Stater om handel med vin
               
            
         Henvisning til gældende regler i medlemsstaten eller tredjeland
      
      
                  —
               
               
                  WineAmericas resolution om definitioner inden for vinproduktion for Det Europæiske Fællesskab vedtaget den 24. marts 2009.
               
            
                  —
               
               
                  Beslutning af California Wines eksportprogram vedtaget den 7. maj 2009.
               
            
         Sammenfatning af definitionen eller betingelserne for anvendelse
      
      
                  —
               
               
                  En vin, der er produceret med oprindelsesbetegnelse som defineret i afsnit 27, §4.25, i Code of Federal Regulations (CFR), af en specifik vinstoksort.
               
            
         Oprindelseslandets eller -landenes navn
      
      
                  —
               
               
                  Amerikas Forenede Stater
               
            
         Listen over medlemmerne af den repræsentative handelsorganisation etableret i tredjelandet, som har ret til at bruge den beskyttede traditionelle benævnelse, er tilgængelig på:
      http://ec.europa.eu/agriculture/markets/wine/e-bacchus/